Еуразиялық экономикалық одақтың Кеден кодексі туралы шартты ратификациялау туралы
435-бап. Куәліктің қолданылуын тоқтата тұру, жаңарту және уәкілетті экономикалық операторлардың тізілімінен шығару үшін негіздер

1. Мыналар:
1) куәліктің қолданылуын тоқтата тұру туралы уәкілетті экономикалық оператордың өтініші;
2) уәкілетті экономикалық операторға қатысты банкроттық рәсімнің қозғалуы;
3) уәкілетті экономикалық оператордың осы Кодекстің
442-бабында
көзделген міндеттерді орындамауы;
4) егер уәкілетті экономикалық оператордың міндеттерінің орындалуын қамтамасыз ету уәкілетті экономикалық оператордың тізіліміне енгізудің шарты болып табылса, осы Кодекстің
436-бабында
көзделген мөлшерде осындай қамтамасыз етудің болмауы;
5) осы Кодекстің
55-бабы
3-тармағы және
73-бабы
3-тармағына сәйкес кеден органдары жолдаған хабарламада көрсетілген мерзімде кедендік төлемдерді, арнайы, демпингке қарсы, өтем баждарын төлеу бойынша міндеттерді орындамау не тиісінше орындамау, сондай-ақ белгіленген мерзімде өсімпұлдарды, пайыздарды төлемеу;
6) уәкілетті экономикалық операторда уәкілетті экономикалық операторлардың тізіліміне енгізілген мүше мемлекеттен өзге мүше мемлекеттерде белгіленген мерзімде кедендік төлемдер, арнайы. демпингке қарсы, өтем баждарын, өсімпұлдарды, пайыздарды төлеу бойынша міндеттерді орындамау туралы ақпараттың болуы;
7) осы Кодекстің
433-бабы
1-тармағының 7-тармақшасында көзделген тауарларды есепке алу жүйесінің болмауы немесе мұндай тауарларды есепке алу жүйесінің кедендік реттеу туралы мүше мемлекеттердің заңнамаларында белгіленген талаптарға сәйкес келмеуі;
8) егер заңды тұлғаның қаржы тұрақтылығы осы Кодекстің
433-бабы
7-тармағына сәйкес айқындалған мәндерге сәйкес келуі уәкілетті экономикалық операторлардың тізіліміне енгізу шарты болып табылса, заңды тұлғаның қаржы тұрақтылығының осы мәндерге сәйкес келмеуі;
9) уәкілетті экономикалық оператордың тауарларды уақытша сақтауы үшін арналған құрылыс жайлардың, үй-жайлардың (үй-жайлар бөліктерінің) және (немесе) ашық аландардың (ашық алаңдардың бөліктерінің) меншігінде, шаруашылық жүргізуінде, жедел басқаруында болуы немесе оларды жалға алуы талабын сақтау уәкілетті экономикалық операторлар тізіліміне енгізу шарты болып табылса, мұндай талаптардың сақталмауы;
10) уәкілетті экономикалық оператор қызметкерінің осы Кодекстің
433-бабы
3-тармағы 4-тармақшасына сәйкес Комиссия айқындаған құрылыс жайларға, үй-жайларға (үй-жай (бөліктеріне) және (немесе) ашық алаңдарға (ашық алаң бөліктеріне), көлік құралдарына қойылатын талаптарды сақтауы уәкілетті экономикалық операторлардың тізіліміне енгізу шарты болып табылса, уәкілетті экономикалық оператор қызметкерінің ол талаптарды сақтамауы;
11) жасағаны үшін жауапкершілікке тарту мүше мемлекеттердің заңнамасында куәлік қолданысын тоқтата тұру үшін негіз ретінде айқындалған, уәкілетті экономикалық операторға қатысты мүше мемлекеттердің бірінде әкімшілік құқық бұзушылық жасау белгілері бойынша әкімшілік құқық бұзушылық (әкімшілік процесстің басталуы) туралы істің қозғалуы;
12) қылмыс немесе қылмыстық құқық бұзушылық жасау белгілері бойынша іс жүргізу кедендік және өзге де мемлекеттік органдардың жүргізуіне жататын және жасағаны үшін жауапкершілікке тарту мүше мемлекеттердің заңнамасында куәлік қолданысын тоқтата тұру үшін негіз ретінде айқындалса, мүше мемлекеттердің уәкілетті экономикалық операторлардың тізіліміне енгізілген заңды тұлғалардың акцияларының 10 және одан да көп пайызы бар акционерлер, осындай заңды тұлғалардың құрылтайшылары (қатысушылары), басқарушылары, бас бухгалтерлері болып табылатын жеке тұлғаларға қатысты кез келген мүше мемлекетте қылмыстық істің қозғалуы куәліктің қолданысын тоқтата тұру үшін негіз болып табылады.
2. Кедендік реттеу туралы мүше мемлекеттердің заңнамасында куәліктің қолданысын тоқтата тұру үшін қосымша негіздер белгіленуі мүмкін.
3. Осы баптың 1-тармағында көзделген негіздердің бар болуы туралы ақпаратты алған күннен бастап 10 жұмыс күнінен кешіктірмей кеден органы куәліктің қолданысын тоқтата тұру туралы шешім қабылдайды.
4. Куәліктің қолданысын тоқтата тұру туралы шешім қабылдаған кеден органы, оны қабылдаған күннен бастап 5 жұмыс күні ішінде мұндай шешім туралы тоқтата тұрудың негіздерін көрсете отырып, уәкілетті экономикалық операторға хабарлайды, сондай-ақ бұл туралы ақпараты осы Кодекстің
368-бабына
сәйкес сол мүше мемлекеттің кеден органдарына және басқа мүше мемлекеттердің кеден органдарына беріледі.
5. Осы баптың 1-тармағы 3 - 10-тармақшаларында көзделген негіздер бойынша куәліктің қолданысын тоқтата тұрған жағдайда, уәкілетті экономикалық оператор куәліктің қолданысын тоқтата тұру туралы хабарламаны алған күннен бастап күнтізбелік 120 күннің ішінде куәліктің қолданысын тоқтата тұруға байланысты себептерді жойылғанын кеден органына растауға міндетті.
6. Егер уәкілетті экономикалық оператор куәліктің қолданысын тоқтата тұру туралы хабарламаны алған күннен бастап күнтізбелік 120 күн ішінде куәліктің қолданысын тоқтата тұруға байланысты себептердің жойылғанын растаған болса, кеден органы мұндай растауды алған күннен бастап 5 жұмыс күні ішінде куәліктің қолданысын жаңартады және осы Кодекстің
368-бабына
сәйкес ол туралы уәкілетті экономикалық операторды, өз мүше мемлекетінің кеден органдарын және басқа мүше мемлекеттердің кеден органдарын хабардар етеді.
7. Осы баптың 1-тармағы 11 және 12-тармақшаларында көзделген негіздер бойынша тоқтатылған куәліктің қолданысы:
1) қылмыстық не әкімшілік жауапкершіліктен босату туралы соттың немесе өзге де уәкілетті органның (лауазымды тұлғаның) шешімі;
2) қылмыстық істі не әкімшілік құқық бұзушылық туралы істі тоқтау туралы соттың немесе өзге де уәкілетті органның (лауазымды тұлғаның) шешімі күшіне енген күннен бастап 5 жұмыс күн ішінде жаңартылады.
8. Уәкілетті экономикалық операторлардың тізілімінен уәкілетті экономикалық операторды шығару үшін мыналар:
1) уәкілетті экономикалық оператордың өзін уәкілетті экономикалық операторлардың тізілімінен шығару туралы өтініші;
2) уәкілетті экономикалық операторлардың тізіліміне енгізілген заңды тұлғаның таратылуы;
3) мүше мемлекеттердің заңнамасында белгіленген жағдайларды қоспағанда, уәкілетті экономикалық операторлардың тізіліміне енгізілген заңды тұлғаның қайта ұйымдастырылуы;
4) уәкілетті экономикалық оператор куәліктің қолданысын тоқтата тұруға байланысты себептердің жойылғанын куәліктің қолданысын тоқтата тұру туралы хабарламаны алған күннен бастап күнтізбелік 120 күн ішінде растамауы;
5) жасағаны үшін жауаптылыққа тартылуы мүше мемлекеттердің заңнамасында уәкілетті экономикалық операторлардың тізілімінен уәкілетті экономикалық операторды шығару үшін негіз ретінде айқындалған әкімшілік құқық бұзушылық жасағаны үшін әкімшілік жауаптылыққа тарту туралы соттың немесе өзге де уәкілетті орган (лауазымды тұлға) шешімінің күшіне енуі;
6) жасағаны үшін жауаптылыққа тартылуы мүше мемлекеттердің заңнамасында уәкілетті экономикалық операторлардың тізілімінен уәкілетті экономикалық операторды шығару үшін негіз ретінде айқындалған қылмысты (қылмыстық құқық бұзушылықты) жасағаны үшін сот үкімінің күшіне енуі;
7) уәкілетті экономикалық оператордың осы Кодекстің
442-бабында
көзделген міндеттерді күнтізбелік жылдың ішінде 2 немесе одан да көп орындамауы негіз болып табылады.
9. Кедендік реттеу туралы мүше мемлекеттердің заңнамасында уәкілетті экономикалық операторлардың тізілімінен уәкілетті экономикалық операторды алып тастау үшін қосымша негіздер белгіленуі мүмкін.
10. мүше мемлекеттердің заңнамаларында осы баптың 1-тармағы 11) тармақшасында көзделген негіз бойынша куәліктің қолданысын кеден органы не тоқтатқызбайтын не осы баптың 8-тармағы 5-тармақшасында көзделген негіздер бойынша заңды тұлға уәкілетті экономикалық операторлардың тізілімінен алып тасталмайтын шарттар белгіленуі мүмкін.
11. Кеден органы осы баптың 8-тармағында көзделген негіздер туындаған немесе олар туралы ақпаратты алған күннен бастап 10 жұмыс күнінен кешіктірмей уәкілетті экономикалық операторлардың тізілімінен заңды тұлғаны алып тастау туралы шешім қабылданды.
12. Осы баптың 8-тармағы 4 - 7-тармақшаларында көзделген негіздер бойынша уәкілетті экономикалық операторлардың тізілімінен уәкілетті экономикалық операторды алып тастаған жағдайда, уәкілетті экономикалық операторлардың тізіліміне енгізу туралы өтінішті мұндай тұлғаны уәкілетті экономикалық операторлардың тізілімінен алып тастаған күннен бастап 1 жыл өткеннен кейін берілуі мүмкін.
13. Кеден органы уәкілетті экономикалық операторлардың тізілімінен заңды тұлғаны шығарып тастау туралы шешім қабылдаған күннен бастап 5 жұмыс күні ішінде алып тастаудың негізін көрсете отырып, ол туралы уәкілетті экономикалық операторға хабарлайды, сондай-ақ осы Кодекстің
368-бабына
сәйкес өзі мүше мемлекетінің кеден органдарына және басқа да мүше мемлекеттердің кеден органдарына бұл туралы ақпаратты жеткізеді.